CELEX: 62007FO0142
Language: bg
Date: 2009-06-04 00:00:00
Title: Определение на председателя на първи състав на Съда на публичната служба от 4 юни 2009 г. # Magdalena Kaminska срещу Комитет на регионите на Европейския съюз. # Заличаване. # Дело F-142/07.

ОПРЕДЕЛЕНИЕ НА ПРЕДСЕДАТЕЛЯ НА ПЪРВИ СЪСТАВ НА СЪДА НА ПУБЛИЧНАТА СЛУЖБА
      4 юни 2009 година 
      Дело F-142/07
      Magdalena Kaminska
      срещу
      Комитет на регионите на Европейския съюз
      „Уреждане на спора по взаимно съгласие по инициатива на Съда на публичната служба — Заличаване“
      Предмет: Жалба, подадена на основание член 236 ЕО и член 152 АЕ, с която г‑жа Kaminska, служител със спомагателни функции в Комитета
         на регионите от 16 август 2004 г. до 30 ноември 2004 г., впоследствие срочно нает служител в същата институция от 1 декември
         2004 г. до 31 август 2005 г. и след това — от 16 април 2006 г. до 30 септември 2007 г., иска по същество да ѝ бъде признато
         правото да ползва дневни надбавки, предвидени в член 25 от Условията за работа на другите служители на Европейските общности,
         ползването на които ѝ е отказано за част от периода, в който тя е била срочно нает служител във въпросната институция.
      
      Решение: Дело F‑142/07, Kaminska/Комитет на регионите се заличава от регистъра на Съда на публичната служба. Комитетът на регионите
         изплаща еднократно сумата от 11 000 EUR на жалбоподателката, която в замяна на това се отказва от всякакви претенции, включително
         и в областта на съдебните разноски. Установява се, че жалбоподателката се отказва и от изпълнението на Определението на председателя
         на първи състав на Съда на публичната служба от 27 ноември 2008 г., Kaminska/Комитет на регионите (F‑142/07 AJ), с което частично
         ѝ се признава правото на ползване на дневни надбавки.
      
      Резюме
      Длъжностни лица — Жалба — Уреждане на спора по взаимно съгласие пред Съда на публичната служба — Заличаване от регистъра
      (членове 69 и 74 от Процедурния правилник на Съда на публичната служба)